REZIME PROGRAMA OBUKE 

	Naziv programa obuke 


Jačanje kapaciteta za obezbjeđivanje adekvatnog prihvatanja, tretmana i zaštite djece žrtava u skloništu za trgovinu djecom
	Autor, odnosno koautori programa obuke


mr Sonja Perišić Bigović i mr Marijana Radunović
	Realizator/i programa obuke


mr Marijana Radunović i mr Sonja Perišić Bigović

	Ciljevi programa obuke


Opšti cilj obuke je unaprijediti znanje i vještine stručnih radnika/ca iz sistema socijalne i dječje zaštite Crne Gore kako bi prepoznali, prihvatili i adekvatno tretirali djecu žrtve trgovine ljudima i obezbijedili im sveobuhvatnu pomoć i zaštitu.

Posebni ciljevi programa su:
· upoznavanje sa fenomenom trgovine ljudima / djecom, njenim uzrocima, oblicima i posljedicama po dijete;

· upoznavanje sa osnovnim nacionalnim i međunarodnim pravnim okvirom i obavezama relevantnih institucija;

· sticanje znanja o postupku prihvata i upućivanja djece žrtava trgovine ljudima u sklonište;

· razumijevanje uloge skloništa i stručnih radnika/ca u sistemu zaštite tokom boravka djeteta;

· sticanje znanja o trauma-senzitivnom pristupu u radu sa djecom žrtvama trgovine ljudima;

· razvijanje etičke, komunikacijske, rodne i kulturološke senzitivnosti u radu sa djecom;

· sticanje znanja o planiranju reintegracije i post-sklonišne podrške;

· prepoznavanje rizika od profesionalnog sagorijevanja i značaja brige o dobrobiti stručnih radnika/ca.

	Sadržaj programa obuke


Program obuke obuhvata sljedeće cjeline:

· Uvodni dio – upoznavanje, predstavljanje programa obuke i inicijalni test;

· I radionica – Fenomenologija trgovine ljudima i pravni okvir u borbi protiv trgovine djecom;

· II radionica – Postupak prihvata i upućivanja djece žrtava trgovine ljudima u sklonište i uloga socijalnih radnika/ca u sistemu zaštite;

· III radionica – Trauma-senzitivan pristup u radu sa djecom žrtvama trgovine ljudima;

· IV radionica – Etika, komunikacija i kulturološka senzitivnost;

· V radionica – Reintegracija i post-sklonišni tretman;

· Završetak obuke – završna diskusija, evaluacija i završni test.

	Kompetencije koje će program obuke razvijati


Program razvija specifične kompetencije i vještine stručnih radnika/ca i stručnih saradnika/ca u sistemu socijalne i dječje zaštite za rad u domenu obezbjeđivanja adekvatnog prihvatanja, tretmana i zaštite djece žrtava u skloništu za trgovinu djecom:
· razumijevanje fenomena trgovine ljudima – djecom i posljedica koje ostavlja na razvoj i dobrobit djeteta;

· poznavanje osnovnog pravnog i institucionalnog okvira i procedura zaštite;

· poznavanje i primjena postupka prihvata i upućivanja djece žrtava trgovine ljudima u sklonište;

· primjena trauma-senzitivnog pristupa, etičkih standarda i adekvatne komunikacije sa djecom;

· poznavanje mjera i postupaka za reintegraciju i post-sklonišnu podršku djece žrtava trgovine ljudima.

	Ciljna grupa stručnjaka kojima je obuka namijenjena


Ciljna grupa su  stručni radnici  u sistemu socijalne i dječje zaštite Crne Gore, koji rade sa potencijalnim žrtvama i žrtvama trgovine ljudima.
	Oblast na koju se program obuke odnosi


Borba protiv trgovine ljudima
	Uslovi za uključivanje stručnjaka u obuku


Pravo na pohađanje obuke imaju stručni radnici angažovani u institucijama, ustanovama i organizacijama sistema socijalne i dječje zaštite, uključujući centre za socijalni rad i pružaoce usluga smještaja žrtava trgovine ljudima.

	Krajnji korisnici


Krajnji korisnici programa obuke su djeca potencijalne žrtve i žrtve trgovine ljudima.
	Broj učesnika u grupi


Minimalan broj učesnika/ca je 12, a maksimalan 20.
	Dužina trajanja programa obuke


Programska agenda treninga je koncipirana kao jednodnevna obuka u trajanju od 8 sati (uključujući planirane pauze, sa pet tematskih radionica, uvodnim dijelom i završnom evaluacijom).
